CELEX: C2004/179/09
Language: hu
Date: 2004-07-10 00:00:00
Title: C-199/04. sz. ügy: Az Európai Közösségek Bizottsága által 2004. május 4-én az Egyesült Királyság ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/4
            
         Az Európai Közösségek Bizottsága által 2004. május 4-én az Egyesült Királyság ellen benyújtott kereset
   (C-199/04. sz. ügy)
   (2004/C 179/09)
   Az Európai Közösségek Bizottsága, képviseli: Claire-Francoise Durand és Florence Simonetti meghatalmazotti minőségben, Anneli Howard ügyvéd támogatásával, kézbesítési cím: Luxembourg, 2004. május 4-én keresetet nyújtott be az Európai Közösségek Bíróságához az Egyesült Királyság ellen.
   Az Európai Közösségek Bizottsága a következő döntés meghozatalát kéri a Bíróságtól:
   
               1.
            
            
               a Bíróság állapítsa meg, hogy Nagy-Britannia és Észak-Írország Egyesült Királysága nem tett meg minden szükséges intézkedést a 1997. március 3-i 97/11/EK tanácsi irányelvvel (1) módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (2) 2., 3., 4., 5., 6., 8. és 9. cikkének teljes és helyes végrehajtására.
            
         
               2.
            
            
               kötelezze Nagy-Britannia és Észak-Írország Egyesült Királyságát a költségek viselésére.
            
         Jogalapok és fontosabb jogi érvek:
   A Bizottság nem vitatja, hogy az Egyesült Királyság elfogadta a szükséges jogszabályokat a 85/337 irányelv és a 97/11 irányelv által bevezetett módosítások végrehajtása céljából. A kérelem azt a módot érinti, ahogyan az Egyesült Királyság hatóságai értelmezik és alkalmazzák a vonatkozó rendelkezéseket. A Bizottság azt állítja, hogy e mód nem biztosítja sem az irányelv eredeti, sem annak módosított változatának nemzeti jogba történő teljes és helyes átültetését.
   A Bizottság kérelmében a jogsértés két pontját terjeszti elő, miszerint:
   
               a)
            
            
               Egyesült Királyság hatóságai a tervek engedélyeztetésénél a „használat módjának jelentős megváltozása” helyi teszt alkalmazásával és a „projekt” szűk értelmezésével kizárnak bizonyos projekteket és már működő projektek módosításait az irányelv alkalmazási köréből, amely ahhoz vezet, hogy a környezeti hatásvizsgálati eljárásokat nem alkalmazzák ezekre a projektekre, valamint
            
         
               b)
            
            
               az Egyesült Királyság kormánya nem hozta összhangba tervengedélyeztetési és környezetszennyezés-csökkentési eljárásait oly módon, hogy az irányelv 3. és 8. cikke alapján fennálló összes kötelezettségét betartsa.
            
         
      (1)  HL L 73., 1997.3.14., 5. o.
   
      (2)  HL L 175., 1985.7.5., 40. o.